**ELŐTERJESZTÉS**

**Körmend Város Önkormányzata Képviselő-testülete**

**2019. szeptember 26-i rendkívüli ülésére**

**Tárgy: Meghatalmazás Körmend város településrendezési eszközeinek módosítása kapcsán**

Tisztelt Képviselő-testület!

Körmend Város Önkormányzata a döntött arról, hogy a töltésmagasítás miatt a Rábán alul kialakítandó utak, illetve a LIDL alatti önkormányzati terület övezetének módosítása okán módosítja a településrendezési eszközeit.

A módosítások kiemelt területeket érintenek, emiatt gyorsított tárgyalásos eljárással lehet kezelni mindhárom módosítást.

Ahhoz, hogy az állami főépítész felé be lehessen nyújtani a módosítás kérelmét, le kell bonyolítani a partnerségi eljárást. A partnerségi szabályok szerint meghirdettük a lakossági fórumot, és közzé tettük a dokumentációt. A szabályozás alapján 8 napot kell lehetőségként biztosítani, hogy a véleményét bárki megtehesse.

A 9. napon lehet lezárni a partnerségi eljárást, azonban ennek elfogadásához is Képviselő-testületi (közbenső) döntés szükséges.

A Településfejlesztési koncepcióról, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012.(XI.08.) Kormányrendelet 42.§.(1) bekezdése azonban átruházás esetén megengedi, hogy nyilatkozatában a meghatalmazott, pl. a képviseletre jogosult Polgármester is tájékoztassa az állami főépítészt, hogy szabályszerűen lebonyolította a partnerségi eljárást.

***42. § (1) \*  Tárgyalásos eljárás esetén a polgármester a településrendezési eszköz tervezetét a végső szakmai véleményezési szakasz kezdeményezése előtt véleményezteti a partnerekkel a 29/A. § szerint. A polgármester a beérkezett véleményeket ismerteti a képviselő-testülettel - a döntés átruházása esetén a döntésre jogosulttal -, amelyek elfogadásáról vagy el nem fogadásáról a képviselő-testület, illetve átruházás esetén a döntésre jogosult dönt. A vélemény el nem fogadása esetén a döntést indokolnia kell. A partnerségi egyeztetés ezt követően a döntés dokumentálásával, közzétételével lezárul.***

A Képviselő-testület jóváhagyását kérem a döntés átruházásához.

**HATÁROZATI JAVASLAT**

Körmend város Önkormányzata Képviselő-testülete **átruházza** Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a **partnerségi eljárás** lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

A folyamatban lévő településrendezési eszközök módosításának tárgya:

* **a Körmend 1920/19 hrsz. ingatlant érintően a K-nap övezeti besorolás törlése,**
* **a Körmend, 0254/576, 0254/574, 0254/567, 0254/171, 0254/172, 0254/16, 0254/17 hrsz. ingatlanok úttal való ellátása érdekében a beruházási terület közlekedési szempontból történő felülvizsgálata.**

Felkéri a Polgármestert, hogy a tárgyalásos eljárás eredményéről a következő ülésen számoljon be. Felhatalmazza a polgármestert, hogy a szükséges intézkedéseket megtegye.

Felelős: Bebes István polgármester, Rápli Pál városi főépítész

Határidő: A végleges dokumentáció testület elé terjesztésre: 2019. október 31.

Körmend, 2019. szeptember 16.

  **Bebes István**

 **polgármester**